पाएं अपने शहर की ताज़ा ख़बरें और फ्री ई-पेपरडाउनलोड करें
फगवाड़ा. मोहाली से डेरा ब्यास में सेवा करने जा रहे श्रद्धालु मेहटां मेहली बाईपास पर हादसे का शिकार हो गए। सुबह करीब सवा छह बजे गांव खंगूड़ा के पास उनकी नैनो कार अनियंत्रित हो गई और डिवाइडर से टकराने के बाद गंदे नाले में जा गिरी।
कार में मोहाली के सुहाणा इलाके में रहने वाले गुरप्रीत सिंह, उनकी पत्नी मधु, डेढ़ साल की बेटी सावी, फेस-१० में रहने वाले दोस्त शरणजीत सिंह और मानक माजरा में रहने वाले बहादुर सिंह सवार थे। हादसे के बाद गुरप्रीत और बहादुर सिंह की मौके पर ही मौत हो गई, जबकि मधु ने सिविल अस्पताल में दम तोड़ दिया।
सावी का जालंधर के सिविल अस्पताल में इलाज चल रहा है, जबकि शरणजीत सिंह को पीजीआई चंडीगढ़ रेफर किया गया है। गांव पलाही के बिल्लू तथा बरना के रहने वाले जगतार सिंह ने बताया कि वह सुबह 6.15 के करीब दूध इकट्ठा करने बाईपास रोड पर जा रहा थे, तभी गोल्डन रंग की नैनो कार को नाले में गिरते देखा। उन्होंने राहगीरों की मदद से गाड़ी और उसमें जख्मी पड़े लोगों को निकाला। गुरप्रीत के सिर का बायां हिस्सा फट गया था। जबकि शरणजीत की टांगों पर गहरी चोटें लगी थीं। बहादुर बेसुध था। एंबुलेंस को फोन किया गया। लेकिन वहां से गुजर रहे हुसन लाल नामक शख्स ने अपनी गाड़ी में घायलों को अस्पताल पहुंचा दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn